Hall kardinal
Hall kardinal on nimetus, millega kirjeldatakse mõjukat nõuandjat või otsustajat, kes tegutseb varjatult või salajas, avalikkuse tähelepanu alt eemal või mitteametlikult. Nimetus anti esimesena kardinal Richelieu usaldusmehele François Leclerc du Tremblayle. "Hall" viitas tema iseloomulikule beežile rüüle (mida tol ajal klassifitseeriti halliks) ning "kardinaliks" nimetati teda tema suure mõju tõttu Richelieule.